পার্বত্য চট্টগ্রাম বাংলাদেশের একটি অত্যন্ত গুরুত্বপূর্ণ এলাকা। ভূ-রাজনৈতিক অখণ্ডতা এবং প্রতিরক্ষার কৌশলগত গুরুত্ব বিচারে এই অঞ্চলটি বাংলাদেশের জন্য প্রাণ-ভোমরাসদৃশ। তাই পার্বত্য চট্টগ্রামকে নিয়ে কোন ধরনের হেলাফেলা করার বা সস্তা জনপ্রিয়তার জন্য দায়িত্বহীন মন্তব্য করার অধিকার কারও নেই। এই অঞ্চলের মানুষের ইচ্ছা-অনিচ্ছাকে যেমন মূল্য দিতে হবে, তেমনি এই অঞ্চলকে ঘিরে দেশী-বিদেশী কোন মহলকেই পানি ঘোলা করার সুযোগ দেয়া যাবে না। এমনকি এ অঞ্চলের কোন জনসমষ্টিকেও নয়।